als_Latn dik_Latn ron_Latn
Sot më datë 13 Mars 2013, ora 11:00, në Gjykatën e Apelit Tiranë, u hodh shorti elektronik i ndarjes së cështjeve gjyqësore. Në hedhjen e shortit ishin të pranishëm qytetarë, profesionistë, përfaqësues të USAID, PNUD, Inspektorë të Ministrisë së Drejtësisë, Prokurorë, Gjyqtarë dhe nëpunës të administratës të Gjykatës së Apelit Tiranë.
Është bërë traditë, tashmë prej një viti, që në Gjykatën e Apelit Tiranë, hidhet shorti elektronik i cështjeve gjyqësore në prani të publikut. Krijimi i kësaj tradite ka si qëllim, rritjen e transparences dhe forcimin e besimit tek publiku.
Kryetari i Gjykatës Z. Alaudin Malaj, theksoi rëndësinë e hedhjes së shortit elektronik, i cili shmang në mënyrë absolute cdo nderhyrje ne caktimin e ceshtjeve gjyqësore te Gjyqtarët e kësaj Gjykate. Hedhja e shortit kryhet nga Kryetari i Gjykatës dhe ne kete menyre as ai e askush tjeter nuk mund te ndryshoje rezultatin e shortit.
Gjithashtu Kryetari i Gjykatës së Apelit tha se do te caktohet një datë që cdo muaj të kryejmë këtë demonstrim të hedhjes së shortit elektronik në prani të publikut, medias, profesionistëve e perfaqësuesve te organizmave te huaj ne Shqiperi.
z. Malaj theksoi se është i angazhuar maksimalisht për të vendosur një komunikim eficient midis Gjykates dhe qytarëve. Për këtë arsye, tha ai, ne faqen e internetit te Gjykates së Apelit Tirane funksionon adresa e emailit ku te interesuarit mund te paraqesin shqetesimet e tyre në adresë të kësaj Gjykate.
Në vijim Kryetari i Gjykates para të pranishmeve demonstroi hedhjen e shortit elektronik.
als_Latn als_Latn als_Latn als_Latn als_Latn als_Latn